દિલ્લીની જવાહરલાલ નહેરુ યુનિવર્સિટીમાં અફઝલ ગુરુના શહીદ દિવસની ઉજવણી વખતે થયેલા દેશવિરોધી દેખાવોનો વિવાદ વડોદરાને પણ દઝાડી રહ્યો છે. એમ. એસ. યુનિવર્સિટીની ફાઈન આર્ટસ ફેકલ્ટીમાં બુધવારે હૈદ્રાબાદ યુનિવર્સિટીના દલિત વિદ્યાર્થી રોહિત વેમુલાના સમર્થનમાં તેમજ જવાહરલાલ નહેરુ યુનિવર્સિટીમાં અફઝલ ગુરુના સમર્થનમાં દેખાવો કરનારા વિદ્યાર્થીઓના ટેકામાં પોસ્ટરો લાગતા ખળભળાટ મચી ગયો છે.